Ur film nevez gant studio Ghibli, yey! Aze eo diazezet an istor war ur romant saoz eus ar bloavezhioù 50 skrivet gant Mary Norton. Istor ar « borrowers », tud vihan vihan a vev e tiez tud voutin en ur laerez traouigoù digante. Arriety a zo o chom en un ti en ur gêr japanat gant he mamm hag he zad. 14 vloaz eo setu e krog da vont da laerez gant he zad. Siwazh e vo gwelet gant ur paotr yaouank nevez erruet en ti! Klañv eo ha deuet eo da ziskuizhañ e ti e voereb kozh…  Gorrek eo lusk ar film, brav kenañ an tresadennoù, peochus an aergelch (al liorzh! ♥ ♥) ha klotañ a ra mat sonerezh Cecile Corbel gant tout se!  Tudenn an tad meus kavet plijus, hegasusoch eo ar vamm… Un istor vrav eo, simpl, neus den drouk gwirion ebet. Neo ket gwellañ film Ghibli evidon met e touez ar re vat-tre eo memestra dreist-holl abalamour meo disheñvel mat deus ar reoù all ^^